बाक्सा जिल्ला सालबारि महकुमानि बेन्दोंआव थानाय फुंबिलियाव एन.आर.एल.एम (जावाह डेफलबमेन्ड ब्लक)नि सिङाव थानाय मोन्थाम भि.अ,फोरा जथाइयै लोगो जानानै गाज्रि खामानि, निसा बेसाद लानाय बायदिनि थाखाय “गाव सुंथायारि आयजो आफाद”(Self-help geoups)फोरा‌ सांग्रांथियारि मेल खुंनायजों लोगोसे राबांगुरि ओनसोलाव हान्जा सुरनायजों लोगोसे स्लगन होदों।मखनो गोनांदि, बे मोन्थाम भि.अफोरा जादों मौसुमि भि.अ, रोनसोनद्रि भि.अ आरो हिरा भि.अ। बिथांमोननि स्लगाना जादों- * बांद्राइ जौ लोंनाय जुवा गेलेनायखौ बन्द खालामनांगौ। *ड्रग्स, गान्जा, थिर खेला आरो फेग्रा मुवा बाहायनायखौ बन्द खालामनांगौ। *उन्दै बोसोआव हाबा जानाया आयेन बेरेखा आरो बेखौ बन्द खालामनांगौ।          *फुजा मेलाखौ गोबां सम लाखिनाया आयेननि बेरेखा हाबा। बेखौ बन्द खालामनांगौ । *लाइमोनफोरखौ लांखारनाय, बुथारनाय बन्द खालामनांगौ । *आयजोफोरखौ जौगानो खाबु होनांगौ । *गुबुन हादोरनिफ्राइ फेग्रा बेसाद दैथाइहरनायखौ बयबो नोजोर होनो नांगौ।बेफोर स्लगानजों आयजोफोरा बयबो होसिख्राव-होसिख्राव हान्जा सुरो । बे हाबाफारियाव गाहाइ आलासि महरै नुजाथि फैदोंमोन जालाह डेफलबमेन्ड ब्लकनि ब्लक कर्डिनेटर, आरो जरखा आलासि महरै नुजाथि फैदोंमोन जालाह डेफलबमेन्ड ब्लकनि ब्लक कर्डिनेटर फैलाव खुंगुर दैमारि,BWJFनि बार्ग आफादगिरि लिला बसुमतारी आरो रांबान दखरा दलाराय बर फरायसा आफादनि आफादगिरि सानफुं गयारि बिथाङा लोगोसेनो ओनसोलनि बायदि बायदि बिबानगिरिफोरा बे हाबाफारियाव बासागो लानानै मेहेरगोनं खालाम फैयो। लोगोसेनो बे हाबाफारियाव गोबां आयजोफोरखौनो बाहागो लानो फैनाय नुनो मोननाय जायो।